

R E P U B L I K A H R V A T S K A

DUBROVAČKO-NERETVANSKA ŽUPANIJA

**GRAD DUBROVNIK**

**G r a d o n a č e l n i k**

KLASA: 363-01/19-09/20

URBROJ: 2117/01-01-19-02

U Dubrovniku, 28. kolovoza 2019. godine

Na temelju članka 48. Zakona o lokalnoj i područnoj (regionalnoj) samoupravi («Narodne novine», broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15 -pročišćeni tekst i 123/17) i članka 41. Statuta Grada Dubrovnika ("Službeni glasnik Grada Dubrovnika", broj 4/09, 6/10, 3/11, 14/12, 5/13, 6/13 - pročišćeni tekst 9/15, 5/18), gradonačelnik Grada Dubrovnika donio je

**Z A K LJ U Č A K**

1. Utvrđuje se prijedlog Odluke o visini turističke pristojbe za brodove na kružnom putovanju u međunarodnom pomorskom prometu kada se brod nalazi na vezu u luci ili sidrištu luke te se dostavlja Gradskom vijeću grada Dubrovnika na raspravu i usvajanje.
2. Prijedlog Odluke o visini turističke pristojbe za brodove na kružnom putovanju u međunarodnom pomorskom prometu kada se brod nalazi na vezu u luci ili sidrištu luke čini sastavni dio ovog prijedloga Zaključka.
3. Izvjestitelj u ovom predmetu biti će Mato Franković, gradonačelnik Grada Dubrovnika.

Gradonačelnik:

Mato Franković

DOSTAVITI:

* Upravnom odjelu za turizam, gospodarstvo i more
* Upravnom odjelu za poslove gradonačelnika, na znanje
* Gradsko vijeće Grada Dubrovnika
* Pismohrana
* Evidencija

Na temelju članka 11. Zakona o turističkoj pristojbi („Narodne novine“ broj: 52/2019) i članka 5. Pravilnika o najnižem i najvišem iznosu turističke pristojbe („Narodne novine“ broj: 71/2019)

te članka 32. Statuta Grada Dubrovnika (“Službeni glasnik Grada Dubrovnika” 4/09, 6/10, 3/11, 14/12, 5/13, 6/13 – pročišćeni tekst, 9/15 i 5/18), Gradsko vijeće Grada Dubrovnika na \_\_\_\_\_\_ sjednici, održanoj \_\_\_\_\_\_\_\_\_\_\_ 2019. godine, donijelo je

**ODLUKU**

**o visini turističke pristojbe za brodove na kružnom putovanju u međunarodnom pomorskom prometu kada se brod nalazi na vezu u luci ili sidrištu luke**

Članak 1.

Ovom odlukom određuje se turistička pristojba za brodove na kružnom putovanju u međunarodnom pomorskom prometu kada se brod nalazi na vezu u luci ili sidrištu luke na području grada Dubrovnika kao i iznos navedene turističke pristojbe.

Članak 2.

Visina turističke pristojbe iz članka 1. ove Odluke iznosi:

|  |  |
| --- | --- |
| KAPACITET PUTNIKA  PO BRODU | IZNOS TURISTIČKE PRISTOJBE  PO BRODU (KN) |
| 50 - 200 | 2000,00 |
| 201- 500 | 5000,00 |
| 501 -1000 | 10.000,00 |
| 1001 - 2000 | 20.000,00 |
| 2001 - 3000 | 30.000,00 |
| 3001 – i više | 40.000,00 |

Članak 3.

Ova Odluka objaviti će se u „Službenom glasniku grada Dubrovnika“, a stupa na snagu 1. siječnja 2021. godine.

Predsjednik Gradskog vijeća:

mr. sc. Marko Potrebica

KLASA:

URBROJ:

U Dubrovniku,

R E P U B L I K A H R V A T S K A

DUBROVAČKO-NERETVANSKA ŽUPANIJA

**GRAD DUBROVNIK**

Upravni odjel za turizam, gospodarstvo i more

KLASA: 363-01/19-09/20

URBROJ: 2117/01-02-19-01

U Dubrovniku, 28. kolovoza 2019. godine

**GRADONAČELNIK**

**GRADA DUBROVNIKA**

-ovdje-

**Predmet:** Prijedlog Odluke o visini turističke pristojbe za brodove na kružnom putovanju u

međunarodnom pomorskom prometu kada se brod nalazi na vezu u luci ili sidrištu

luke

Člankom 11. Zakona o turističkoj pristojbi („Narodne novine“ broj: 52/2019 – dalje: Zakon) propisano je da brod na kružnom putovanju u međunarodnom pomorskom prometu i međunarodnom prometu na unutarnjim vodama kada se nalazi na vezu u luci ili sidrištu luke može plaćati turističku pristojbu, s tim da općinsko ili gradsko vijeće donosi odluku hoće li se naplaćivati predmetna turistička pristojba i u kojem iznosu.

Člankom 5. Pravilnika o najnižem i najvišem iznosu turističke pristojbe („Narodne novine“ broj: 71/2019 – dalje: Pravilnik) propisani su najviši iznosi turističke pristojbe koju plaćaju brodovi na kružnom putovanju u međunarodnom pomorskom prometu i međunarodnom prometu na unutarnjim vodama kada se brod nalazi na vezu u luci ili sidrištu luke koji mogu donijeti općinska ili gradska vijeća.

Na temelju prethodno iznesenog, predlaže se gradonačelniku Grada Dubrovnika donijeti slijedeći

**Z A K LJ U Č A K**

1. Utvrđuje se prijedlog Odluke o visini turističke pristojbe za brodove na kružnom putovanju u međunarodnom pomorskom prometu kada se brod nalazi na vezu u luci ili sidrištu luke te se dostavlja Gradskom vijeću grada Dubrovnika na raspravu i usvajanje.
2. Prijedlog Odluke o visini turističke pristojbe za brodove na kružnom putovanju u međunarodnom pomorskom prometu kada se brod nalazi na vezu u luci ili sidrištu luke čini sastavni dio ovog prijedloga Zaključka.
3. Izvjestitelj u ovom predmetu biti će Mato Franković, gradonačelnik Grada Dubrovnika.

Pročelnik:

Marko Miljanić univ.spec.oec.

PRILOZI:

* Prijedlog Odluke o visini turističke pristojbe za brodove na kružnom putovanju u međunarodnom pomorskom prometu kada se brod nalazi na vezu u luci ili sidrištu luke
* Obrazloženje

DOSTAVITI:

* Naslovu
* Gradsko vijeće Grada Dubrovnika
* Pismohrana
* Evidencija

OBRAZLOŽENJE

Člankom 4. Zakona o turističkoj pristojbi („Narodne novine“ broj: 52/2019 – dalje: Zakon) propisano je tko su sve obveznici plaćanja turističke pristojbe, te je u istom članku Zakona, stavak 1. točka 3. navedeno kako turističku pristojbu između ostalih plaćaju i brodovi na kružnom putovanju u međunarodnom pomorskom prometu i međunarodnom prometu na unutarnjim vodama kada se brod nalazi na vezu u luci ili sidrištu luke.

Člankom 11. Zakona propisano je da brod na kružnom putovanju u međunarodnom pomorskom prometu i međunarodnom prometu na unutarnjim vodama kada se nalazi na vezu u luci ili sidrištu luke može plaćati turističku pristojbu, s tim da općinsko ili gradsko vijeće donosi odluku hoće li se naplaćivati predmetna turistička pristojba i u kojem iznosu.

Člankom 5. Pravilnika o najnižem i najvišem iznosu turističke pristojbe („Narodne novine“ broj: 71/2019 – dalje: Pravilnik) definirani su najviši iznosi turističke pristojbe koju plaćaju brodovi na kružnom putovanju u međunarodnom pomorskom prometu i međunarodnom prometu na unutarnjim vodama kada se brod nalazi na vezu u luci ili sidrištu luke koji mogu donijeti općinska ili gradska vijeća i to kako slijedi:

|  |  |
| --- | --- |
| KAPACITET PUTNIKA PO BRODU | NAJVIŠI IZNOS TURISTIČKE PRISTOJBE PO BRODU (u kunama) |
| 50 - 200 | 2000,00 |
| 201- 500 | 5000,00 |
| 501 -1000 | 10.000,00 |
| 1001 - 2000 | 20.000,00 |
| 2001 - 3000 | 30.000,00 |
| 3001 – i više | 40.000,00 |

Nadalje, člankom 11. stavak 2. Zakona je propisano kako je predmetna turistička pristojba prihod proračuna općina i gradova i jedinica područne (regionalne) samouprave.

Člankom 21. stavak 3. istog Zakona propisano je kako se sredstva turističke pristojbe iz članka 11. stavka 1. Zakona raspoređuju 85% općini ili gradu i 15% županiji, a koriste se za poboljšanje javne i turističke infrastrukture i za projekte i programe održivog razvoja.

Na temelju prethodno iznesenog, predlaže se donijeti Odluka o visini turističke pristojbe za brodove na kružnom putovanju u međunarodnom pomorskom prometu kada se brod nalazi na vezu u luci ili sidrištu luke na području grada Dubrovnika, sukladno gore navedenom Zakonu i Pravilniku.